Forsvarsadvokat for den 17-årige grønlandske dreng kalder dommen på otte års fængsel for historisk.

Advokat Nicholas Symes forsvarede den 17-årige grønlandske dreng, som i maj 2007 voldtog og dræbte den 85-årige Gerda Møller i hendes hjem på Kastetvej i Aalborg. Han kalder dommen på otte år historisk, da det, ifølge ham, er første gang, at der er givet maksimumstraf til en 15-årig. Drengen, som i dag er 17 år, var selv til stede i Landsretten. Her undskyldte han sin gerning over for de pårørende. Den 17-årige har siddet varetægtsfængslet i Danmark i 21 måneder, siden han blev anholdt på Grønland efter længere tids efterforskning.